Pressemeddelelse juni 2023

**Åbent Hus på Rolfsted Mølle**

**Traditionen tro åbner Rolfsted Mølle søndag d. 18. juni 2023 på Dansk Mølledag i tidsrummet fra 10.00 til 16.00 med gratis adgang**

Dagen igennem er der åbent i mølleriet og i den store have gratis aktiviteter og lege for børn og voksne, både pandekagebagning, gamle lege, tur på ponyryg og en køretur med traktor og vogn ud over markerne. Man kan prøve at smede på feltesse, se fine fjernstyrede modeller af lastbiler køre rundt i haven og meget mere. Der vil være harmonika musik, og lokale folkedansere viser danse, og vises Linedance.

Igen satses på det populære ”ande-ræs” i åen der løber gennem haven, og hvor alle kan deltage – her udloves fine præmier, som er doneret af lokale handlende og virksomheder.

På gårdspladsen vil der være udstillet adskillige ældre køretøjer både biler, MC og knallerter

Man kan medbringe madkurven som kan nydes til den rislende lyd fra Vindinge å som slynger sig igennem den smukke have.

Rolfsted Vandmølle har fungeret siden middelalderen – og den nuværende bygning med turbine fra 1918 fungerer fortsat, når vandstanden er høj nok.

I 1917 placerede Rolfsted Transformerforening en vandturbine på den gamle stråtækte Rolfsted Mølle ved siden af trævandhjulene til at lave jævnstrøm til indbyggerne i Rolfsted og omegn.

Efter en brand sommeren 1918 fortsatte elværket sin produktion med den store 13 HK-turbine, og mølleren valgte at indsætte en 9 HK-turbine til at trække mølleriet.

”Elværkets turbine er væk i dag, men energikrisen i 1970erne fik min far og jeg til at renovere den anden turbine, så det blev et lille kraftværk,” fortæller Jens Randbøll. ”Den producerede el hele året indtil 2006, hvor Fyns Amt valgte at lede vandet udenom, dog virker den stadig ved høj vandstand. ”

Dagen gennemføres med frivillig hjælp fra møllevennerne samt en gruppe naboer. Der er gratis adgang til en uforglemmelig mølledag på Skindegyde 2 i Rolsted, 5863 Ferritslev.

På forhånd tak og venlig hilsen

Jens Randbøl og Kirsten Grell

Rolfsted Mølle

Skindegyde 2,
5863 Ferritslev

www.rolfstedmolle.dk
www.facebook.com/rolfstedmolle/